Source: https://e-justice.europa.eu/content_procedural_time_limits-279-sk-sk.do?init=true
Timestamp: 2019-07-19 03:48:41+00:00
Document Index: 4797539

Matched Legal Cases: ['súd ', '§ 119', '§ 120', '§ 121', '§ 121', 'súd ', '§ 118', '§ 362', 'Súd ', '§ 122']

Procesné lehoty - Slovensko
a) zákonné – ich trvanie je určené zákonom
b) sudcovské – súd môže dodatočne na návrh dotknutého subjektu lehotu predĺžiť
Dni pracovného pokoja sú dni, na ktoré pripadá nepretržitý odpočinok pracujúcich v týždni a sviatky.
a) dni pracovného pokoja v SR: 6. január, Veľký piatok, Veľkonočná nedeľa, Veľkonočný pondelok, 1. máj, 8. máj, 15. september, 1. november, 24. december, 25. december, 26. december
b) štátne sviatky v SR: 1. január, 5. júl, 29. august, 1. september, 17. november
a) podľa zákona č. 160/2015 Civilný sporový poriadok (ďalej len "CSP"), ak nie je stanovené inak, lehotu na vykonanie úkonu určí súd. Do plynytia lehoty určenej podľa dní sa nezapočítava deň, keď nastala skutočnosť určujúca začiatok lehoty.
b) lehota neplynie tomu, kto stratil spôsobilosť byť účastníkom konania alebo spôsobilosť konať pred súdom ( § 119 CSP).
c) ak vstúpi do konania iný účastník, zákonný zástupca alebo opatrovník účastníka, začína im plynúť nová lehota od toho času, keď do konania vstúpili. ( § 120 CSP).
d) lehota je zachovaná, ak sa posledný deň lehoty urobí úkon na súde alebo podanie odovzdá orgánu, ktorý má povinnosť ho doručiť. ( § 121 ods. 5 CSP).
Lehota začína plynúť dňom nasledujúcim po dni, v ktorom došlo k skutočnosti určujúcej začiatok lehoty.
Aj do plynutia lehoty podľa týždňov, mesiacov, rokov sa započítavajú kalendárne dni.
Lehoty určené podľa týždňov, mesiacov alebo rokov sa končia uplynutím toho dňa, ktorý sa svojím označením zhoduje s dňom, keď došlo k skutočnosti určujúcej začiatok lehoty, a ak ho v mesiaci niet, posledným dňom mesiaca. Ak koniec lehoty pripadne na sobotu, nedeľu alebo sviatok, je posledným dňom lehoty najbližší nasledujúci pracovný deň (§ 121 CSP).
Ak zákon neustanovuje lehotu na urobenie úkonu, určí ju, ak je to potrebné, súd. Lehotu, ktorú určil, môže súd tiež predĺžiť. ( § 118 ods. 2 CSP).
Odvolanie sa podáva do 15 dní od doručenia rozhodnutia na súde, proti rozhodnutiu ktorého smeruje (§ 362 CSP).
Áno, ide však o lehotu týkajúcu sa informatívneho výsluchu.
Následkom nedodržania lehoty je zmeškanie lehoty.
Súd môže odpustiť zmeškanie lehoty, ak ju účastník alebo jeho zástupca zmeškal z ospravedlniteľného dôvodu a bol preto vylúčený z úkonu, ktorý mu patrí. Návrh treba podať do 15 dní po odpadnutí prekážky a treba s ním spojiť i zmeškaný úkon (§ 122 CSP). Posúdenie ospravedlniteľnosti dôvodu, pre ktorý účastník alebo jeho zástupca zmeškal zákonnú lehotu, je plne v dispozícii súdu.